Tippek tevékenységeinek hatékony nyilvántartásához.

# Hogyan tartsa nyilván idejét

Időnyilvántartási szokásait az adatgyűjtés oka diktálja. Mit szeretne tenni az adatokkal? Egyszerűen csak kíváncsi, vagy munkája megköveteli? Milyen részletességben kíváncsi az eredményekre?

# Részletesség

A javasolt sebesség napi 5 és 30 közötti tevékenység naponta.

Az Időnyilvántartó célja a mikronyilvántartás elkerülése, nehogy több időt töltsön a nyilvántartással, mint a tényleges tevékenységekkel. Azonban a nem elég részletes nyilvántartás azt is eredményezheti, hogy egy hónap múlva már nem lesznek értelmezhetők az adatok.

# Mit írjak az egyes mezőkbe?

Egyszerű tevékenységekhez, amelyek nem egy projekt részei, használja a tevékenység nevét, és bővebb kontextushoz a kategóriát. Például: ebéd@munka.

A részletesebb nyilvántartás érdekében próbálja meg tevékenységeit egy vagy két szóban összefoglalni („kutyaház-barkácsolás”, „X projekt”, vagy ilyesmi), és használja ezt az összefoglalót a tevékenység mezőben a tevékenység szélesebb kontextusban való leírásához – magánjellegű vagy munkahelyi, vagy valami más? Végül címkék használatával írja le a tényleges tevékenységet – olvasás vagy építés, írás vagy festés.

Ez a megközelítés lehetővé teszi, hogy mennyit töltött olvasással az összes projektjében (címke szerint), mennyi időt töltött hobbijaival (kategória szerint), és az X projekten a munkával töltött időből mennyit töltött elemzéssel (tevékenység és címke szerint).

# Tippek a nyilvántartási adatok javításához

Tevékenységeit nevezze el, hogy egyszerűen megkülönböztethesse azokat egymástól. A tevékenység neve az egyetlen információ, ami a panelen megjelenik. Meg fogja tudni határozni, hogy min dolgozik, ha csak a tevékenység nevét látja?

A kategóriák listáját fogja rövidre (3-7 elem), és válasszon várhatóan később sem változó és általános neveket. Például: „munka”, „személyes”, „egyéb”.

A leírás mezőt rövid távú információkhoz, például referenciaszámokhoz használhatja. Az Áttekintés ablakban történő keresés a leírás mezőben is keres, így az adott referenciaszámot tartalmazó tevékenységek megkeresése a keresés mezőbe gépeléssel, és az Enter megnyomásával egyszerűen elvégezhető.

A tevékenységek és címkék igény szerint változhatnak. Ha úgy gondolja, hogy egy tevékenységgel kész van, távolítsa el azt, így nem jelenik meg többé az automatikus kiegészítésben. Ne aggódjon: a tények (a naplóban lévő tevékenységek) nem kerülnek törlésre. Ez csak a „műveleti lista”.