Suxestións sobre como xestionar as súas actividades con efectividade.

# Como xestionar o tempo

Os seus hábitos de xestión de tempo deberán depender da razón pola que recolecta os datos. Que quere facer con eles? É simple curiosidade ou unha necesidade de traballo? E en que detalle lle interesa os resultados?

# Granularidade

Unha pauta suxerida é ter entre 5 e 30 actividades ao día.

A intención do Xestor de tempo é evitar os microseguimentos de tal forma que o usuario non gaste máis tempo no seguimento que nas actividades en si. Pero non seguir con suficiente detalle podería acabar con información insuficiente un mes despois.

# Que debería escribir en cada caixa?

Para actividades sinxelas que non teñen un proxecto use a acción como o nome da actividade e a categoría para un contexto máis amplo. Exemplo: comer@traballo.

Para un seguimento máis sofisticado tente resumir a súa actividade en unha ou dúas palabras («árbore da casa», «proxecto x», ou similar) e use ese resumo no campo actividade. Use a categoría para describir a actividade no seu contexto máis amplo. ¿é un traballo privado ou outra cousa? Finalmente use as etiquetas para describir a acción actual; xa sexa lendo, construíndo ou pintando.

Esta aproximación permitiralle ver canta lectura realizou para todos os seus proxectos (por etiqueta), canto tempo empregou nos seus hobbies (por categoría) e canto tempo adicou ao proxecto x que estivo analizando (por actividade e etiqueta).

# Suxestións para mellorar o seguimento dos seus datos

Nome das actividades para que se poidan distinguir facilmente entre elas. O nome da actividade é tamén o único que aparece no panel. ¿Será capaz de determinar en que está traballando simplemente mirando o nome da súa actividade?

Manteña o seu número de categorías baixo (entre 3 e 7) e elixa unhas que probabelmente non cambien ao longo do tempo. Tamén, mantéñaas xenéricas. Por exemplo: «traballo», «privado», «varios».

Use o campo de descrición para información a curto prazo, como números de erros. A busca na xanela de vista xeral tamén busca no campo de descrición, de tal forma que buscar actividades onde menciona o erro ou chave específica, é tan sinxelo como escribilo na caixa de busca e premer Intro.

As actividades e etiquetas poden aparecer e desaparecer segundo as necesidades. Unha vez que crea que rematou unha actividade; quítea para que non apareza no autocompletado. Non se preocupe, os feitos (actividades no rexistro) quedarán intactos. É simplemente a «lista operacional».